'மொய்ம் மணி மாட மூதூர் முழுது இருள் அகற்றாநின்ற மெய்ம்மையை உணர்ந்து, நாணா, "மிகை" என விலங்கிப் போனான்; இம் மதில் இலங்கை நாப்பண் எய்துமேல், தன் முன் எய்தும் மின்மினி அல்லனோ, அவ் வெயில் கதிர் வேந்தன்? அம்மா!' 96 'பொசிவுறு பசும் பொன் குன்றில், பொன் மதில் நடுவண் பூத்து, வசை அற விளங்கும் சோதி மணியினால் அமைந்த மாடத்து அசைவு இல் இவ் இலங்கை மூதூர், ஆர் இருள் இன்மையாலோ, நிசிசரர் ஆயினார், இந் நெடு நகர் நிருதர் எல்லாம்? 97